देवों में सबसे भोले, क्रोध में सबसे तेज और भक्तों के भण्डार भरने वाले भगवान शिव की भक्ति लोगों के बीच देखते ही बनती है। बुराई का विनाश करके अच्छाई को सबके सामने लाना हो या हर रूप में भक्तों की मदद करनी हो भगवान शिव हर रूप में अपने भक्तों को पसंद आते हैं। पूरे देश में सबसे ज्यादा आपको शिव शंकर के ही भक्त देखने को मिलेगें। भोले बाबा के साथ उनकी पत्नि माता पार्वती की पूजा भी लोग करते हैं। जिन दम्पत्तियों को अपना शादी-शुदा जीवन खुशी से बिताना होता है वो शंकर और पार्वती की पूजा करते हैं। भोले बाबा की पत्नी के रूप में आपने भी हमेशा पार्वती या सती को पूजा होगा लेकिन क्या आप जानते हैं कि उनकी और भी कई पत्नियां थीं। जी हां, हमारे पौराणिक कथाओं में इस बात का जिक्र है कि भगवान शिव की सती और पार्वती के अलावा भी कई पत्नियां थीं। आइए बताते हैं आपको शिव की अन्य पत्नियों के बारे में।